
Z A P I S 
 27. (korespondenčne) seje upravnega odbora Ribiške zveze Slovenije

Korespondenčna seja je trajala od 19. 3. do vključno 24. 3. 2021. 

	Člani UO:
	predsednik Miroslav ŽABERL podpredsednik: Igor KLOBOVES ter člani: Bojan JAVORNIK, Marko KRANJC, Marko LIPOVŽ, Zoran MARKO, Branko NOVAK, Peter SOLAR, Djordje VUČKOVIĆ in Branko ZELIČ; 




AD 1

Predlog finančnega plana RZS za leto 2021 in predlog finančnega plana za tekmovalno dejavnost v l. 2021.
UO RZS je oba dokumenta obravnaval na podlagi zahteve javnega razpisa Ministrstva za šolstvo in šport (MIZŠ) za popolno prijavo na na izbor izvajalcev letnega programa športa na državni ravni za leto 2021. 

Sklep 1: UO se je seznanil s predlogom finančnega plana za leto 2021 in predlogom finančnega plana za tekmovalno dejavnost v letu 2021 in ju oba potrjuje. 


AD 2
[bookmark: _Hlk62467422]
Osnutek Letnega poročila RZS za leto 2020.
Do 31. 3. vsako tekoče leto, je RZS dolžna oddati letno poročilo o delu na Ministrstvo za kmetijstvo gozdarstvo in prehrano ter Ministrstvo za okolje. Pripravljeni osnutek je obravnavan korespondenčno, ker je bila preklicana redna seja skupščine RZS zaradi pandemije COVID-19. 

Sklep 2: UO RZS se je seznanil s osnutkom Letnega poročila RZS za leto 2020 in ga potrjuje.



AD 3

Določitev obsega sredstev za plače delavcev RZS iz naslova delovne uspešnosti za l. 2021.
Skladno s 19. členom Pravilnik o organizaciji dela, delovnih razmerjih  in plačah delavcev strokovne službe, mora UO RZS vsako leto posebej določiti obseg sredstev za delavce strokovne službe iz naslova delovne uspešnosti. 

[bookmark: _Hlk59700777]Sklep 3: UO RZS se je seznanil s skupnim obsegom sredstev za plačilo delovne uspešnosti in ga za leto 2021 določa v višini 5 % letnih sredstev za osnovne plače delavcev strokovne službe RZS.


AD 4

Opremljanje nove sejne sobe RZS – nakup interaktivnega zaslona.

člani UO so se v gradiviu seznanili s stanjem opremljanja nove sejne sobe inpredlogom predsednika za nakup interaktivnega zaslona. Slednji bi lahko nadomestil več komponent klasične postavitve v sejnih sobah (projektor, projektor, projekcijsko platno in risalno tablo piši-briši), sam sistem pa je primeren za izvajanje videokonferenc UO ali različnih vsebin osnovnih ali višjih vsebin usposabljanj. Cena nakupa interaktivnega zaslona se giblje med 5.000,00 in 8.000,00 eur in je primerljiva s ceno klasične postavitve. 

Sklep 4: UO RZS se je seznanil s predlogom nakupa interaktivnega zaslona za sejno sobo RZS in ga potrjuje. Strokovna služba RZS izbere najugodnejšega ponudnika zaslonov, pri čemer vrednost nakupa ne sme presegati 6.000,00 eur.



	zapisal:
	

	mag. Igor MILIČIĆ
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL


 

Prejmejo:
· člani UO,
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· delavci strokovne službe RZS,
· arhiv RZS
2

image1.jpeg




